ตลท.รับหุ้น PYLON มาซื้อขายใน SET ตั้งแต่ 6 ส.ค.นี้
ตลท.รับหุ้น PYLON มาซื้อขายใน SET ตั้งแต่ 6 ส.ค.นี้
5 ส.ค. 2558

ตลาดหลักทรัพย์แห่งประเทศไทย(ตลท.) ระบุว่า ตลท.ให้หลักทรัพย์ของบริษัท ไพลอน จำกัด (มหาชน) หรือ PYLON ย้ายมาซื้อขายใน SET ตั้งแต่วันที่ 6 ส.ค.58 จากปัจจุบันที่มีการซื้อขายอยู่ในตลาดหลักทรัพย์เอ็ม เอ ไอ(mai) เนื่องจากมีคุณสมบัติครบถ้วนตามข้อกำหนดของตลาดหลักทรัพย์ฯ เรื่องการรับหุ้นสามัญหรือหุ้นบุริมสิทธิเป็นหลักทรัพย์จดทะเบียน พ.ศ. 2558
ทั้งนี้ ตลท.จะรับหุ้น PYLON จำนวน 374,936,698 หุ้น มูลค่าที่ตราไว้หุ้นละ 1 บาท รวม 374,936,698 บาท ซื้อขายในตลาดหลักทรัพย์แห่งประเทศไทย (SET) โดยจัดให้หุ้นสามัญอยู่ในกลุ่มอสังหาริมทรัพย์และก่อสร้าง หมวดบริการรับเหมาก่อสร้าง และใช้ชื่อย่อในการซื้อขายหลักทรัพย์ว่า “PYLON” เช่นเดิม
สำหรับการคำนวณ Ceiling &amp; Floor ของหลักทรัพย์ PYLON ในวันที่ 6 ส.ค.ให้ใช้ราคาซื้อขายครั้งสุดท้ายของหลักทรัพย์ดังกล่าวในตลาดหลักทรัพย์ เอ็ม เอ ไอ เป็นฐานในการคำนวณ Ceiling &amp; Floor ตามปกติ